Acțiune introdusă la 12 februarie 2020 – AI/ECDC
(Cauza T-79/20)
Limba de procedură: engleza
Părțile
Reclamant: AI (reprezentanți: L. Levi și A. Champetier, avocați)
Pârât: Centrul European de Prevenire și Control al Bolilor (ECDC)
Concluziile
Reclamantul solicită Tribunalului:
anularea deciziei din data de 5 aprilie 2019 de respingere a cererii sale de asistență din 10 aprilie 2018;
anularea, dacă va fi cazul, a deciziei din 4 noiembrie 2019 de respingere a plângerii sale din 5 iulie 2019;
acordarea unei despăgubiri financiare care să fie evaluată, ex aequo et bono, în cuantum de 75 000 de euro ;
obligarea la plata cheltuielilor sale de judecată.
Motivele și principalele argumente
În susținerea acțiunii, reclamantul invocă trei motive.
Primul motiv întemeiat pe încălcarea obligației de motivare și a dreptului de a fi ascultat.
Al doilea motiv întemeiat pe o eroare vădită de apreciere și pe o încălcare a articolului 24 din Statutul funcționarilor.
Al treilea motiv întemeiat pe încălcarea obligației de diligență.
____________